b'\n_START_ARTICLE_\nPatricia Djat\xc3\xa9-Taillard\n_START_SECTION_\nUra\n_START_PARAGRAPH_\nPatricia Djat\xc3\xa9-Taillard karsiutui 800 metrin juoksun alkueriss\xc3\xa4 Pariisin EM-hallikilpailuissa 1994. Barcelonan MM-hallikilpailuissa 1995 h\xc3\xa4n karsiutui saman matkan v\xc3\xa4lieriss\xc3\xa4. Tukholman EM-hallikilpailuissa 1996 h\xc3\xa4n voitti 800 metrill\xc3\xa4 kultaa ajalla 2.01,71. Pariisin MM-hallikilpailuissa 1997 h\xc3\xa4n saavutti 1 500 metrin juoksussa hopeaa Ranskan enn\xc3\xa4tyksell\xc3\xa4 4.06,16. Gentin EM-hallikilpailuissa 2000 Djat\xc3\xa9-Taillard sijoittui 1\xc2\xa0500 metrill\xc3\xa4 viidenneksi ajalla 4.17,69._NEWLINE_Ulkoradoilla Djat\xc3\xa9-Taillard osallistui viisiin arvokilpailuihin. Helsingin EM-kilpailuissa 1994 h\xc3\xa4n sijoittui 800 metrin juoksussa seitsem\xc3\xa4nneksi silloisella omalla enn\xc3\xa4tyksell\xc3\xa4\xc3\xa4n 2.00,34. G\xc3\xb6teborgin MM-kilpailuissa 1995 h\xc3\xa4n sijoittui nelj\xc3\xa4nneksi Ranskan enn\xc3\xa4tyksell\xc3\xa4 1.57,04. Atlantan 1996 olympialaisissa h\xc3\xa4n sijoittui kuudenneksi ajalla 1.59,61; v\xc3\xa4lieriss\xc3\xa4 h\xc3\xa4n juoksi ajan 1.57,93. Ateenan MM-kilpailuissa 1997 h\xc3\xa4n osallistui 1\xc2\xa0500 metrin juoksuun ja karsiutui v\xc3\xa4lieriss\xc3\xa4. Budapestin EM-kilpailuissa 1998 Djat\xc3\xa9-Taillard karsiutui alkueriss\xc3\xa4 sek\xc3\xa4 800:lla ett\xc3\xa4 1\xc2\xa0500 metrill\xc3\xa4._NEWLINE_Patricia Djat\xc3\xa9-Taillard voitti Ranskan ulkoratojen mestaruuden 800 metrill\xc3\xa4 vuosina 1994 ja 1999. Sis\xc3\xa4radoilla h\xc3\xa4n voitti Ranskan mestaruuden 800 metrill\xc3\xa4 vuosina 1994, 1995, 1996, 1997 ja 1999 sek\xc3\xa4 1\xc2\xa0500 metrill\xc3\xa4 vuonna 2000. H\xc3\xa4n paransi kolmasti Ranskan ulkoratojen enn\xc3\xa4tyst\xc3\xa4 800 metrill\xc3\xa4: elokuussa 1994 aikaan 1.58,07, elokuussa 1995 aikaan 1.57,04 sek\xc3\xa4 syyskuussa 1995 aikaan 1.56,53. Viimeksi mainittu on yh\xc3\xa4 vuoden 2009 alussa voimassa oleva Ranskan enn\xc3\xa4tys. Lis\xc3\xa4ksi Djat\xc3\xa9-Taillard paransi elokuussa 1996 Ranskan enn\xc3\xa4tyst\xc3\xa4 1\xc2\xa0500 metrill\xc3\xa4 aikaan 4.02,26. Sis\xc3\xa4radoilla h\xc3\xa4n paransi Ranskan enn\xc3\xa4tyksi\xc3\xa4 useita kertoja, parhaina tuloksinaan 800 metrill\xc3\xa4 2.01,04 (vuonna 1999), 1\xc2\xa0000 metrill\xc3\xa4 2.37,87 (vuonna 1997) sek\xc3\xa4 1\xc2\xa0500 metrill\xc3\xa4 4.06,16 (vuonna 1997)._NEWLINE_Djat\xc3\xa9-Taillard on pituudeltaan 173-senttinen ja painoi kilpavuosinaan 59 kiloa.'